AaB'er i hjertet Massevis af trofaste AaB fans er taget til England, for at følge aftenens Champions League kamp på tætteste hold. De fløj fra Aalborg i formiddags. - Vi er AaB fans i hjertet. Vi var med i Randers og sidst i Tottenham var også stort, men i aften bliver endnu større, siger Rasmus Langkjær og Søren Hjørringgaard, imens de står i køen til gaten i lufthavnen. Dyr fornøjelse Hele to fly i går og fem fly i dag skulle der til, for at fragte de i alt 1050 Aab tilhængere til England inden aftenens kamp. Turen koster omkring 3800 kr. for billetten og transport. - En kamp på Old Trafford med mit yndlingshold, det skal jeg se. Så må man bare bruge de penge, som turen koster, siger Therese Busk, som er blandt de eneste kvinder i gaten. - Så bliver julegaverne nok lidt mindre, tilføjer hun. Optimisme blandt fans Selvom AaB er spået en svær kamp, var tilhængerne optimistiske. - 2-0, forudsiger Rasmus Langkjær og Søren Hjørringgaard med et smil. Følg med på tv2nord.dk, og se om fansene får ret.

Referat:
Over 1000 AaB tilhængere tog i dag turen til England, for at støtte op om deres yndlingshold.